Diari Oficial de la Generalitat Valenciana


Sumari del DOGV 6424, del 24-12-2010 (2010/13580)

Bases per a la selecció d'un tècnic mitjà de qualitat i processos (BUX 8110)
----------------------------------------------------------------------------

### Dades del document

Número de DOGV
:   6424

Data del DOGV
:   24-12-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/13071


Data del document
:   10-12-2010

Organisme emissor
:   Ajuntament d'Albal

Tipus de document
:   Anunci

Descriptors 

:   * Albal
    * concurs administratiu

Bases per a la selecció d'un tècnic mitjà de qualitat i processos (XVC 6535) [2010/13938]  
Per Resolució d'Alcaldia número 2010/02681, de data 10 de desembre de 2010, es van aprovar les bases i convocatòria que a continuació es reproduïxen:  
Primera. Objecte de la convocatòria  
És objecte de la present convocatòria la selecció d'un tècnic mitjà de Qualitat i Processos, pertanyent a l'escala d'administració especial, subescala tècnica, grup A2, segons l'Estatut Bàsic de l'Empleat Públic, adscrit segons la relació de llocs de treball (RLT) a l'Àrea Econòmica i inclosa en l'oferta d'ocupació pública d'este ajuntament corresponent a l'any 2010.  
Segona. Normativa aplicable  
El procés selectiu s'ajustarà al que disposen les presents bases, en la Llei 7/2007, de 12 d'abril, de l'Estatut Bàsic de l'Empleat Públic, la Llei 30/1984, de 2 d'agost, de Mesures per a la Reforma de la Funció Pública, la Llei 10/2010, de 9 de juliol, de la Generalitat, d'Ordenació i Gestió de la Funció Pública Valenciana, i la resta de normativa vigent d'aplicació.  
Tercera. Dels requisits dels aspirants  
Per a prendre part en estes proves selectives, serà necessari:  
1. Nacionalitat. Tindre la nacionalitat espanyola o la d'un dels restants estats membres de la Unió Europea o d'aquells estats als quals els siga aplicable la lliure circulació de treballadors, en els termes que preveu la llei estatal que regula esta matèria.  
2. Edat. Tindre complits 16 anys i no excedir, si és el cas, l'edat màxima de jubilació forçosa.  
3. Titulació. Lloc de tècnic mitjà de qualitat: Estar en possessió del títol d'Enginyeria Tècnica de Telecomunicació o Enginyeria Tècnica d'Informàtica, especialitat anàlisi o equivalent, o tres cursos complets de la corresponent enginyeria superior, o en condicions d'obtindre'l en la data en què acabe el termini de presentació d'instàncies. S'acreditarà per mitjà del títol expedit per l'autoritat acadèmica competent, que certificarà a més, sobre les equivalències. En el cas de titulacions obtingudes en l'estranger, haurà d'estar-se en possessió de la credencial que acredite la seua homologació.  
4. Compatibilitat funcional: posseir la capacitat física i psíquica necessària per a l'exercici de les funcions del lloc de treball oferit.  
5. Habilitació: no haver sigut separat/da per mitjà d'expedient disciplinari del servici de qualsevol de les administracions o institucions públiques, ni trobar-se inhabilitat per a l'exercici de funcions públiques  
Les condicions per a ser admesos a les proves cal reunir-les en el moment de finalització del termini de presentació de sol·licituds i s'han de mantindre durant tot el procés selectiu fins al moment de la presa de possessió.  
Quarta. Presentació d'Instàncies  
Els que desitgen participar en la present convocatòria hauran de sol·licitar-ho per mitjà d'una instància que es dirigirà a la Presidència de la corporació i que es presentarà en el Registre General durant el termini de 20 dies naturals, comptadors des de l'endemà de la publicació de l'extracte de la present convocatòria en el Butlletí Oficial de l'Estat. Les bases es publicaran així mateix en el Diari Oficial de la Generalitat Valenciana i en extracte en el Butlletí Oficial de la Província de València.  
Les instàncies podran presentar-se igualment en la forma que determina l'article 38.4 de la Llei de Règim Jurídic de les Administracions Públiques i del Procediment Administratiu Comú.  
El model d'instància per a prendre part en les proves selectives serà facilitat per l'Ajuntament (AMIC), o bé descarregat de la pàgina web municipal .  
La instància haurà d'anar acompanyada del justificant d'haver ingressat els drets d'examen, i s'ha d'adjuntar, a la instància, el resguard acreditatiu del seu ingrés directe o per transferència en el compte. 0030/3104/44/1858446174 oberta a nom de l'Ajuntament d'Albal en el Banco Español de Crédito, que es farà constar en la transferència concepte i nom de l'aspirant. Si el pagament es va efectuar per mitjà de gir postal o telegràfic, es consignarà en la instància número de gir i s'hi adjuntarà el seu justificant.  
Grup Drets d'examen  
A2 72,12 €  
De conformitat amb el que preveu l'article sis de l'Ordenança reguladora de la taxa per la prestació de servicis administratius en processos de selecció de personal de l'Ajuntament d'Albal, gaudiran d'exempció aquells subjectes passius que en el moment de presentar la sol·licitud es troben en situació de desocupació, i han de presentar, a l'efecte d'acreditar fefaentment esta circumstància, un certificat de l'INEM en el qual haurà de constar la situació de desocupat i no ser receptor de cap tipus de subsidi. Dita certificació haurà d'haver sigut expedida com a màxim un mes abans a la data de presentació de la instància per a concórrer a la convocatòria corresponent.  
Per a ser admesos i prendre part en les proves selectives a més de les seues circumstàncies personals, els sol·licitants hauran de manifestar en les instàncies que reunixen tots i cada un dels requisits exigits, referits sempre a la data d'expiració del termini assenyalat per a la presentació d'instàncies i que es comprometen a prestar el preceptiu jurament o promesa. Estes condicions s'hauran de mantindre al llarg de tot el procés selectiu durant el qual, en qualsevol moment, podran ser requerits els aspirants per a efectuar les comprovacions oportunes.  
Segons l'article 26.3 del Reial Decret Legislatiu 2/2004, de 5 de març, pel qual s'aprova el text refós de la Llei Reguladora de les Hisendes Locals, procedirà la devolució dels drets d'examen quan no es realitze el fet imposable per causes no imputables al subjecte passiu. En conseqüència, no procedirà la devolució de la taxa ingressada en els supòsits d'exclusió definitiva de les proves per causes imputables a l'interessat, com poden ser l'incompliment dels requisits de la convocatòria o la no-presentació en termini de les instàncies i els documents. En cas de desistir de participar en el procediment de selecció, procedirà sempre que es comunique dins del període que es concedisca per a presentar reclamacions, després de la publicació de la llista provisional d'admesos i exclosos.   
Quinta. De l'admissió dels aspirants  
Finalitzat el termini d'admissió d'instàncies, mitjançant una resolució de l'Alcaldia s'aprovaran les llistes provisionals d'aspirants admesos i exclosos, que es faran públiques en el Butlletí Oficial de la Província de València, tauler d'edictes i pàgina web de l'Ajuntament, i es concedirà un termini de 10 dies hàbils per a reclamacions. Les reclamacions esmentades, si n'hi haguera, seran acceptades o rebutjades en la resolució per la qual s'aproven les llistes definitives, dictada així mateix per l'Alcaldia-Presidència i que es faran públiques així mateix en la forma indicada. La publicació de la dita resolució serà determinant dels terminis a l'efecte de possibles impugnacions o recursos.   
En el supòsit que no s'hi presente cap reclamació, les llistes provisionals esdevindran automàticament en definitives, que es faran constar en la Resolució de l'Alcaldia.  
Els errors de fet podran esmenar-se en qualsevol moment, d'ofici o a petició de l'interessat.  
En tot cas, amb l'objecte d'evitar errors i, en el supòsit de produir-se, possibilitar l'esmena dins del termini i la forma escaient, els aspirants comprovaran, fefaentment, no sols que no figuren en la relació d'exclosos sinó, a més, que els seus noms consten en la d'admesos.  
Si en qualsevol moment del procés selectiu arribara a coneixement del tribunal que algun dels aspirants no posseïx la totalitat dels requisits exigits en estes bases, amb audiència prèvia de l'interessat es proposarà la seua exclusió a l'alcalde president de l'Ajuntament, i se indicaran les inexactituds o falsedats formulades per l'aspirant en la sol·licitud d'admissió a les proves selectives i als efectes procedents.  
Sexta. Dels altres tràmits previs a la realització de les proves i del tribunal qualificador  
La composició de tribunal qualificador serà la següent:  
- President: el/La funcionari/ària de carrera amb habilitació de caràcter estatal que exercisca la Tresoreria municipal, que podrà ser substituït/da, si mediara causa justificada per a això, per un funcionari/ària de carrera al servici de l'Ajuntament designat/da per l'Alcaldia a proposta del president/a titular.  
- Dos funcionaris/àries de carrera d'esta o una altra corporació designats/des com a vocals per l'Alcaldia.  
- Dos funcionaris/àries de carrera en representació del personal funcionari designats/des com a vocals per la junta de personal.  
- Secretari/ària: un/a funcionari/ària al servici de la corporació, designat per l'Alcaldia a proposta del secretari general de la corporació, amb veu i sense vot.  
La designació dels membres del tribunal inclourà la dels respectius suplents, i es farà pública junt amb la llista provisional d'admesos i exclosos, en el Butlletí Oficial de la Província de València, en el tauler d'edictes i pàgina web de l'Ajuntament. Els integrants del tribunal actuaran en la seua condició de funcionaris de carrera a títol individual, en cap cas actuaran en representació d'altres persones, entitats, organismes o administracions.  
El tribunal podrà demanar els servicis de l'assessor o assessors tècnics que considere oportuns per a col·laborar en el disseny i avaluació de proves concretes del procés selectiu. El tribunal podrà, així mateix i en qualsevol moment, requerir als aspirants que acrediten la seua personalitat, a l'efecte de la qual hauran d'anar proveïts del document nacional d'identitat o un altre document acreditatiu.  
L'Ajuntament sol·licitarà, dels òrgans corresponents, la designació dels vocals que corresponga, la qual cosa haurà de verificar-se en el termini dels 20 dies naturals següents a la recepció de la sol·licitud.  
La composició del tribunal serà predominantment tècnica i tots els seus membres amb dret de vot hauran de posseir un nivell de titulació o especialització iguals o superiors als exigits per a l'accés a les places convocades. Esta exigència de professionalització dels membres dels òrgans de selecció es configura com un mandat bàsic en la normativa vigent, per tant si dins de l'esfera de l'administració pública convocant no es disposa de personal suficient que reunisca este perfil, resultarà necessari acudir a la col·laboració o cooperació interadministrativa.  
Quan concórrega en els membres del tribunal alguna de les circumstàncies previstes en l'article 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu comú, estos s'abstindran d'intervindre i notificaran esta circumstància a l'Alcaldia Presidència; així mateix, els aspirants podran recusar-los en la forma prevista en l'article 29 de l'esmentada llei.  
El tribunal no podrà constituir-se ni actuar sense l'assistència de més de la mitat dels seus integrants, titulars o suplents, indistintament. Així mateix, estan facultats per a resoldre les qüestions que puguen suscitar-se durant la realització de les proves, per a adoptar els acords necessaris que garantisquen el degut orde en estes en tot allò no previst en estes bases, i per a la seua adequada interpretació.  
En cada sessió del tribunal podran participar els membres titulars presents en el moment de la constitució i, si estan absents, els suplents, sense que puguen substituir-se entre si en la mateixa sessió.  
Si constituït, el tribunal i iniciada la sessió s'absenta el president, este designarà, d'entre els vocals concurrents, el que el substituirà durant la seua absència.  
A l'efecte del que disposa l'annex IV del Reial Decret 462/2002, de 24 de maig, el tribunal qualificador tindrà la categoria primera de les arreplegades en aquell respecte de les assistències dels seus membres.  
Al Tribunal li correspon el desenvolupament i qualificació de les proves selectives, estant vinculat a la seua actuació a les presents bases i no podrà aprovar ni declarar que han superat les proves selectives un nombre d'aspirants superior al de places convocades.  
Les decisions s'adoptaran per majoria de vots.   
Sèptima. Del calendari de les proves i de l'orde d'actuació  
La data, l'hora i el lloc del començament de les proves selectives s'anunciarà en el Butlletí Oficial de la província de València, conjuntament amb la relació definitiva d'admesos i exclosos.  
Una vegada començades les proves selectives, no serà obligatòria la publicació dels successius anuncis i incidències en el Butlletí Oficial de la Província de València. Estos anuncis hauran de fer-se públics pel tribunal en el local on s'hagen realitzat les actuacions, en el tauler d'edictes i pàgina web de l'Ajuntament.  
L'orde d'actuació dels aspirants s'iniciarà alfabèticament pel primer d'aquells el primer cognom del qual comence per la lletra que dispose la resolució de la Conselleria de Justícia i Administracions Públiques, que determinarà la lletra per a fixar l'orde d'actuació dels aspirants a totes les proves selectives que se celebren durant l'any 2010. En el cas que arribat l'inici de la prova no s'haguera publicat la dita resolució, serà aplicable l'establida per a l'any 2009 (lletra o).  
Els opositors seran convocats per a cada exercici en crida única, excepte cas de força major degudament justificat i apreciat lliurement pel tribunal. La no-presentació d'un aspirant en el moment de ser cridat a qualsevol dels exercicis obligatoris determinarà automàticament el decaïment del seu dret a participar en el mateix exercici i en els successius, per la qual cosa quedarà exclòs del procés selectiu.  
Entre la terminació d'un exercici i el començament del següent haurà de transcórrer un període mínim de 72 hores i un màxim de 45 dies naturals.  
Octava. Desenvolupament del procés selectiu  
A) Fase d'oposició (màx. 32 punts).  
Primer exercici: obligatori i eliminatori  
Consistirà a desenvolupar per escrit dos temes d'entre quatre extrets a l'atzar pel tribunal entre els compresos en el bloc específic de l'annex. Per a les convocatòries el bloc específic de les quals comprenguera dos parts, els temes a desenvolupar seran necessàriament un de cada part. La duració efectiva de l'exercici serà determinada pel tribunal dins d'un màxim de tres hores.  
Posteriorment l'exercici serà defés en pública lectura davant del tribunal que podrà sol·licitar els aclariments que crega oportuns.  
La puntuació d'este exercici serà de 0 a 10 punts, es necessitarà un mínim de cinc punts per a superar-lo.  
Segon exercici: obligatori i no eliminatori  
Consistirà en la traducció del castellà al valencià i viceversa, d'uns textos administratius relacionats amb les tasques pròpies del lloc convocat, d'acord amb la normativa sobre ús del valencià de la Generalitat. La duració d'este exercici serà de 30 minuts.  
La puntuació d'este exercici serà de 0 a 2 punts, segons el desglossament següent:  
- Traducció castellà a valencià = 1,25  
- Traducció valencià a castellà = 0,75  
Tercer exercici: obligatori i eliminatori  
Consistirà a desenvolupar per escrit un qüestionari de preguntes tipus test, amb quatre respostes alternatives, de les que només una serà la correcta, sobre el bloc general del programa annex a cada convocatòria.  
Grup Nombre de preguntes Duració màxima  
A2 80 90 minuts  
La fórmula de correcció serà:  
Respostes correctes netes = nombre d'encerts - (nombre d'errors/3)  
La puntuació d'este exercici serà de 0 a 10 punts, es necessitarà un mínim de cinc punts per a superar-lo.  
Quart exercici: obligatori i eliminatori  
Consistirà a desenvolupar per escrit un supòsit pràctic a triar d'entre els dos que proposarà el tribunal, relacionats amb els temes del bloc específic i amb les tasques del lloc de treball a cobrir.  
La duració efectiva de l'exercici serà determinada pel tribunal dins dels límits de mínim dos hores i màxim de quatre.  
La puntuació d'este exercici serà de 0 a 10 punts, es necessitarà un mínim de cinc punts per a superar-lo.  
Una vegada finalitzada la fase d'oposició, el tribunal, per mitjà d'anunci, publicarà en el lloc d'examen, tauler d'edictes i pàgina web municipal, les llistes amb la qualificació final de la fase d'oposició que constituirà la llista ordenada dels aspirants que han superat la fase d'oposició i que han de passar a la fase de concurs.  
Als aspirants inclosos en l'esmentada llista se'ls concedirà un termini de 15 dies hàbils perquè presenten tots els documents acreditatius dels mèrits que s'al·leguen.  
Una vegada baremats els mèrits, el tribunal exposarà en el tauler d'edictes i pàgina web municipal la llista provisional dels aspirants amb la puntuació obtinguda en la fase de concurs, i se'ls concedirà un termini de 15 dies hàbils perquè formulen les reclamacions que estimen pertinents.  
B) Fase de concurs (màx. 10 punts).  
Consistirà en la valoració dels mèrits dels aspirants que hagen superat la fase d'oposició (es presentaran una vegada finalitzada la fase d'oposició i hauran d'haver sigut obtinguts amb anterioritat a la data de publicació de la convocatòria d'este procés selectiu), fins a un màxim de 10 punts, de conformitat amb els criteris següents:  
1. Experiència professional, fins a un màxim de 5 punts.  
- Servicis prestats en qualsevol administració local en llocs del mateix grup i naturalesa que l'oferit o superior, davall les modalitats de funcionari interí, comissió de servicis, nomenament accidental o una altra modalitat, per mes complet 0,50 punts (acreditació per mitjà de certificat de servicis prestats).  
- Servicis prestats en altres administracions públiques en llocs del mateix grup i naturalesa que els oferits, davall les modalitats de funcionari interí, comissió de servicis, nomenament accidental o una altra modalitat, per mes complet 0,15 punts (acreditació per mitjà de certificat de servicis prestats, grup idèntic).  
- Servicis prestats per compte d'altri en el sector privat amb funcions semblants als de la plaça convocada, per mes complet 0,10 punts (acreditació per mitjà de contracte de treball i certificat de vida laboral, grup de cotització corresponent).  
2. Coneixements de valencià. Seran avaluables els certificats expedits per la Junta Qualificadora de Coneixements de Valencià, segons el detall següent: oral (0,25); elemental (0,50); mitjà (0,75); superior (1).  
3. Formació personal (màxim total obtenible 4 punts).  
Titulació i diplomes   
Es valoraran únicament quan es corresponguen a l'àmbit de coneixements professionals ajustats al perfil de la plaça i quan no constituïsquen requisits per a l'accés a la mateixa. No es valoraran els títols acadèmics o diplomes imprescindibles per a la consecució d'altres de nivell superior que s'al·leguen com a mèrit (màxim parcial 1,5 punts).  
Llicenciatura: 1,5 punts.  
Cursos de formació i perfeccionament  
Es tindran en compte exclusivament aquells cursos de formació i perfeccionament que tinguen relació amb matèries de caràcter general de l'administració pública o amb les funcions a exercir, que hagen sigut organitzats per l'Institut Valencià d'Administració Pública, per escoles de formació de funcionaris, per universitats o qualsevol altre curs homologat per l'IVAP, així com cursos impartits per la Generalitat Valenciana, organismes oficials, organitzacions sindicals dins de plans de formació contínua o cursos homologats per l'Ajuntament (màxim parcial 2,5 punts).  
La valoració s'efectuarà, segons la duració, d'acord amb l'escala següent:  
De 100 o més hores: 0,75 punts.  
De 75 o més hores: 0,50 punts.  
De 50 o més hores: 0,40 punts.  
De 25 a més hores: 0,20 punts.  
De 15 o més hores: 0,10 punts.  
Determinada la puntuació obtinguda per cada aspirant en la fase d'oposició, se sumarà l'obtinguda en la fase de concurs, a l'efecte de determinar la puntuació definitiva.  
Novena. De la relació d'aprovats i del nomenament  
La relació d'aspirants que hagen superat les proves es formarà amb els que hagen realitzat i superat tots els exercicis obligatoris, sumant per a cada un d'ells les puntuacions obtingudes en tots els exercicis i afegint a esta puntuació el total de punts obtinguts en la fase de concurs. La dita relació començarà amb l'aspirant que haja obtingut d'esta manera la puntuació més alta i finalitzarà quan el número d'inclosos en esta coincidisca amb el nombre de llocs convocats. Si el nombre d'aspirants relacionats d'esta manera fóra inferior al de places convocades, les no cobertes es declararan desertes. El tribunal no podrà declarar aprovats a més aspirants que el total de places a cobrir en la convocatòria.  
El tribunal elevarà a l'Alcaldia proposada de nomenament com a funcionaris de carrera a favor dels aspirants aprovats.  
Desena. De la presentació de documents  
Els aspirants proposats presentaran en el Departament de Personal en el termini de 20 dies naturals comptats a partir de la data de publicació de la llista d'aprovats, els documents acreditatius de les condicions de capacitat i requisits exigits en la convocatòria.  
Davant de la impossibilitat, degudament justificada, de presentar els documents expressats podrà acreditar-se que es reunixen les condicions i requisits ja demostrats per a obtindre el seu anterior nomenament.  
Els que tingueren la condició de funcionaris públics estaran exempts de justificar documentalment les condicions i requisits ja demostrats per a obtindre el seu anterior nomenament.  
Els que dins del termini indicat, i excepte casos de força major degudament acreditats, no presentaren la seua documentació o no reuniren els requisits exigits no podran ser nomenats i quedaran anul·lades totes les seues actuacions. En este cas, la Presidència de la corporació formularà proposta a favor de l'opositor que haguera aprovat els exercicis de l'oposició i seguisca en l'orde de millor puntuació.  
Onze. Del període de pràctiques  
Presentada per l'aspirant la documentació assenyalada en la base anterior, l'Alcaldia nomenarà funcionari en pràctiques als aspirants proposats, en el termini de 30 dies naturals a comptar del següent al de la presentació de la documentació referida.  
El funcionari nomenat en pràctiques queda obligat a realitzar tres mesos de pràctiques durant els quals se l'avaluarà en relació amb el treball desenvolupat en el lloc, i haurà de superar-lo per a ser nomenat funcionari de carrera.  
Superat el període de pràctiques, els aspirants proposats, prèvia formulació de jurament o promesa a què es referix l'article 32.c de Text Refós de la Llei de Funció pública Valenciana, serà nomenat funcionari de carrera i prendrà possessió del seu càrrec.  
Els aspirants que no superen el curs de formació perdran tots els drets al seu nomenament com a funcionaris de carrera.  
Dotze. De les incidències  
El tribunal està autoritzat per a resoldre els dubtes que es presenten i adoptar els acords necessaris per al bon orde del procés selectiu en tot el no previst en estes bases.  
Tretze. Dels recursos  
Contra les presents bases i la corresponent convocatòria, actes que esgoten la via administrativa, podrà optar-se per interposar un dels recursos següents:  
a) Amb caràcter potestatiu, recurs de reposició davant del mateix òrgan que el va dictar, i això en el termini d'un mes a comptar de l'endemà de la publicació en el Butlletí Oficial de l'Estat de l'anunci de l'extracte de les presents bases.  
Transcorregut un mes des de l'endemà de la interposició del recurs de reposició sense que este haja sigut resolt, podrà entendre's desestimat a fi de poder interposar el recurs contenciós administratiu, a elecció, davant dels jutjats del mateix orde de València, o davant del jutjat contenciós administratiu del seu propi domicili, en el termini de sis mesos des de la dita desestimació.  
b) Recurs contenciós administratiu, a elecció, davant dels jutjats del mateix orde de València, o davant del jutjat contenciós administratiu del propi domicili del recurrent, dins del termini de dos mesos comptats des de l'endemà de la publicació en el diari de major difusió de l'anunci de l'extracte de les presents bases.  
Tot això sense perjuí que es puga exercitar qualsevol altre recurs o acció que es tinga per convenient en defensa dels respectius interessos.  
ANNEX  
PROGRAMA TÈCNIC MITJÀ DE QUALITAT I PROCESSOS  
BLOC GENERAL   
1. La Constitució espanyola de 1978. Antecedents. Característiques, estructura i contingut general. Procediments de reforma. Els principis constitucionals: l'Estat social i democràtic de dret. Els valors superiors en la Constitució espanyola.  
2. Formes d'estat i formes de govern. La Corona en el sistema constitucional espanyol. Funcions i atribucions. La institució de la ratificació. El règim de successió.  
3. Les Corts Generals. Elecció, composició i atribucions. Regulació i funcionament de les cambres: els reglaments parlamentaris. El procediment d'elaboració de les lleis. Classes de lleis. La funció financera de les Corts.  
4. El Govern en el sistema constitucional espanyol. Integració i cessament. Funcions. L'estatut dels membres del govern. El president del Govern. Govern i administració. El Consell d'Estat. Relacions entre El Govern i el poder legislatiu. La responsabilitat política del Govern. Moció de censura i qüestió de confiança  
5. Les formes d'organització territorial de l'Estat. El cas espanyol; evolució i situació actual. Les comunitats autònomes, la seua organització política i administrativa. Estatuts d'autonomia: elaboració, significat, contingut i reforma. Sistema constitucional de distribució de competències entre l'Estat i les comunitats autònomes. Les relacions entre l'Estat i les comunitats autònomes. El finançament de les comunitats autònomes.  
6. L'Estatut d'Autonomia de la Comunitat Valenciana. Característiques, estructura i contingut general. La Generalitat i les restants institucions valencianes. La reforma de l'Estatut.  
7. El Tribunal Constitucional en la Constitució i en la seua Llei Orgànica. Composició, designació, organització i funcions. El sistema espanyol de control de constitucionalitat de les lleis. Altres funcions del Tribunal Constitucional.  
8. Principis constitucionals de l'Administració pública espanyola. La personalitat jurídica de l'Administració. La regulació de l'Administració en la Llei de Règim Jurídic de les Administracions Públiques i del Procediment Administratiu Comú. Les relacions interadministratives i els seus principis. El control de l'administració.  
9. L'administració local espanyola. El municipi. Territori i Població. Competències i potestats. Estatut dels membres de les corporacions locals. L'organització municipal, òrgans necessaris i organització complementària. Règim de funcionament i adopció d'acords. Informació i participació ciutadanes.  
10. L'administrat: concepte i classes. La capacitat dels administrats i les seues causes modificatives. Les situacions jurídiques de l'administrat; drets subjectius i interessos legítims. Drets dels ciutadans davant de l'administració.  
11. L'acte administratiu. Concepte. Elements. Classes. Requisits: la motivació i forma. L'eficàcia dels actes administratius: el principi d'autotutela declarativa. Condicions. La notificació dels actes administratius: contingut, termini i pràctica. La notificació defectuosa. La publicació. L'aprovació per una altra administració. La demora i retroactivitat de l'eficàcia.  
12. Disposicions generals sobre els procediments administratius i normes reguladores dels distints procediments. Tramitació ordinària i tramitació d'urgència. Fases del procediment administratiu i intervenció dels administrats.  
13. La potestat sancionadora de l'administració: concepte i significat. Principis de l'exercici de la potestat sancionadora. El procediment sancionador i les seues garanties. Iniciació, instrucció i resolució de l'expedient sancionador.  
14. Els empleats públics. Concepte i classes. La legislació bàsica en matèria de funció pública. La relació funcionarial. Naixement i extinció. Contingut. Drets, deures i situacions administratives dels funcionaris públics. Sistema de representació i participació en l'administració pública. Règim general disciplinari i d'incompatibilitats. Responsabilitat civil i penal dels servidors públics. Principals novetats derivades de la Llei de la Funció Pública Valenciana.  
15. La gestió econòmica de les entitats locals. Òrgans de control i fiscalització.   
BLOC ESPECÍFIC  
PART I  
1. El sistema de gestió de la qualitat en el marc de la norma WDC 9849:2000 (I): principis fonamentals i la seua aplicació en l'administració.  
2. El sistema de gestió de la qualitat en el marc de la norma PDF 3730:2000 (II): el procediment de control de documents. El procediment de control de registres.   
3. Auditories internes. Control de no-conformitats. Acció correctiva. Acció preventiva.  
4. El model EFQM d'excel·lència (I): Història. Descripció. Criteris en què es basa el model EFQM i la seua aplicació al sector públic.   
5. El model EFQM d'excel·lència (II): El procés d'avaluació: Característiques. Avantatges. Ferramentes o enfocaments. Descripció del procés. L'esquema lògic REREDER. Regles d'avaluació i aplicació de l'esquema lògic REREDER.  
6. La gestió per processos en l'administració local (I): Identificació i definició dels processos en una administració local. Classificació dels processos: els processos clau o operatius. Els processos de suport. Els processos estratègics. El mapa de processos. Definició dels indicadors dels processos.  
7. La gestió per processos en l'administració local (II): paràmetres de definició. Agents dels processos. Elements. La fitxa de descripció. Mesurament, anàlisi i millora dels processos.  
8. La gestió per processos en l'administració local a través del model EFQM d'excel·lència. Disseny i gestió sistemàtica dels processos. Introducció de les millores necessàries per mitjà de la innovació, a fi de satisfer plenament els ciutadans i altres grups d'interés.   
9. Disseny i desenvolupament dels productes i servicis basant-se en les necessitats i expectatives dels ciutadans. Producció, distribució i servici d'atenció, dels productes i servicis. Gestió i millora de les relacions amb els ciutadans.  
10. Les cartes de servicis com a instruments de gestió de les administracions públiques. Definició. Missió. Compromisos de les cartes de servicis. Contingut. Creació i gestió d'una carta de servicis: El procés d'elaboració i les seues etapes, anàlisi de la situació i arreplega de dades, avaluació interna, redacció i publicació de la carta de servicis, comunicació i formació.   
11. La gestió dinàmica de les cartes de servicis: monitorització del compliment d'estàndards, resposta a les reclamacions, planificació de projectes de millora i verificació dels estàndards.  
12. Els indicadors de qualitat: Descripció i característiques essencials. El quadro de comandament en l'administració local: descripció. Procés de creació del quadro de comandament: establiment, comunicació, desplegament i revisió del quadro de comandament.  
13. Avaluació de la qualitat dels servicis públics des de la perspectiva del ciutadà: Identificació de les expectatives dels ciutadans. Estudis de satisfacció dels usuaris. Tècniques aplicades a l'anàlisi de la percepció dels ciutadans: L'enquesta. L'entrevista en profunditat. El grup de discussió. L'observació directa.  
14. Avaluació de la qualitat dels servicis públics des de la perspectiva organitzativa: els marcs de referència per a la millora de la qualitat. Anàlisi de la demanda i avaluació de la satisfacció dels usuaris. Avaluació de les cartes de servicis.   
15. L'anàlisi de les queixes i suggeriments. L'avaluació de la qualitat de la gestió. La participació en programes de reconeixement. L'anàlisi referencial. L'equip d'avaluació. L'informe d'avaluació.  
16. Drets dels ciutadans a relacionar-se amb les administracions públiques per mitjans electrònics. Defensa d'estos drets. Garantia de prestació de servicis i disposició de mitjans i instruments electrònics.   
17. Transmissions de dades entre administracions públiques. Desenvolupament i entrada en vigor de la Llei 11/2007, de 22 de juny, d'Accés Electrònic dels Ciutadans als Servicis Públics.  
18. Implantació de la tramitació electrònica en els ajuntaments en el marc de la Llei 11/2007, de 22 de juny, d'Accés Electrònic dels Ciutadans als Servicis Públics. Tramitació electrònica: solucions d'implantació a curt termini. Recursos.   
19. Sistema de gestió integral dels documents: justificació de la necessitat i requisits. Digitalització dels documents. Firma electrònica: motor de transformació de dades, catàleg de circuits i portafirmes electrònic.  
20. Obligacions dels ajuntaments per al compliment de la Llei 11/2007, de 22 de juny, d'Accés Electrònic dels Ciutadans als Servicis Públics: adaptació dels canals de comunicació, dels procediments administratius, de la tecnologia, adaptació organitzativa i normativa.  
21. Adaptació tecnològica de les entitats locals per a garantir l'accés electrònic dels ciutadans als servicis públics. Adaptació de la tecnologia front-office: portal web. Identificació digital del ciutadà. Identificació de la seu electrònica. Registre electrònic. Pagament electrònic. Publicació electrònica d'anuncis o edictes. Formularis electrònics de sol·licitud. Sistema electrònic de consulta de l'estat de tramitació dels procediments. Notificacions electròniques. Comunicacions electròniques.   
22. Adaptació de la tecnologia back-office: L'arxiu electrònic de documents i el sistema de gestió d'expedients. Altres adaptacions.  
PART II  
23. El pressupost general de les entitats locals. Regulació, definició i contingut. Especial referència a les bases d'execució del pressupost.   
24. L'Orde EHA/3565/2008, de 3 de desembre, per la qual s'aprova l'estructura dels pressupostos de les entitats locals.  
25. Els principis pressupostaris aplicables a l'elaboració, aprovació i execució del pressupost. El crèdit pressupostari: definició. Delimitació. Especialitats quantitativa, qualitativa i temporal. Situació dels crèdits.  
26. Elaboració dels pressupostos locals. Procés per a la tramitació i aprovació del pressupost general dels ens locals. Reclamacions. Recursos. Procediment especial d'aprovació del pressupost. La pròrroga pressupostària.  
27. Les modificacions pressupostàries: Conceptes comuns. Modificacions qualitatives i quantitatives. Tipologia. Concepte. Finançament. Tramitació. Competències per a la seua autorització. La seua regulació en les bases d'execució del pressupost.  
28. Concepte i regulació del gasto públic local. Procediment general d'execució del gasto públic local: autorització del gasto. Compromís de gasto. Reconeixement de l'obligació. Ordenació del pagament.   
29. Extinció de les obligacions a càrrec de la Hisenda Pública. Pagaments a justificar. Bestretes de caixa fixa.  
30. Els gastos plurianuals: Definició. Requisits. Percentatges màxims. Òrgan competent.   
31. La tramitació anticipada de gastos. Els gastos amb finançament afectat: El principi de la no-afectació i les seues excepcions. Projectes de gasto i gastos amb finançament afectat.   
32. Les desviacions de finançament: els coeficients de finançament. Concepte i classes de desviació de finançament. Efectes de les desviacions de finançament en el resultat pressupostari. Efectes de les desviacions en el romanent de tresoreria.  
33. La liquidació del pressupost. Tramitació. Els romanents de crèdit: Integració d'estos. La seua incorporació als crèdits de gastos del pressupost següent. El resultat Pressupostari: concepte, càlcul i ajustos.  
34. El romanent de tresoreria: concepte i càlcul. Components: els fons líquids. Els drets pendents de cobrament. Les obligacions pendents de pagament. Anàlisi del romanent de tresoreria per a gastos amb finançament afectat i del romanent de tresoreria per a gastos generals.  
35. El Compte general de les entitats locals. Els estats i comptes anuals i annexos de l'entitat local i els seus organismes autònoms: contingut i justificació. Balanç. Compte de resultat economicopatrimonial. Estat de liquidació del pressupost. Memòria. Quadro de finançament.   
36. Els comptes de les societats mercantils. Tramitació del compte general. Una altra informació a subministrar al ple.  
37. Normativa reguladora de les hisendes locals. El principi de suficiència financera de les hisendes locals. La potestat tributària dels ens locals. La potestat reglamentària en matèria tributària.   
38. Contingut de les ordenances fiscals, procediment d'aprovació i publicació. Recursos contra els actes d'imposició, ordenació i aplicació dels tributs.  
39. Les hisendes locals: recursos que les integren. Classificació. La imposició municipal. Els impostos locals: característiques, fet imposable, subjecte passiu, gestió tributària, meritació i període impositiu de cada un d'estos.  
40. Les taxes i les seues classes: fet imposable. Classes de taxes. Subjectes passius. Gestió tributària. Meritació. Quota tributària. Contribucions especials: fet imposable. Subjecte passiu. Gestió tributària. Meritació. Base imposable i quota tributària.   
41. Preus públics: objecte del preu públic. Obligats al pagament. Gestió. Quantia dels preus públics.  
42. El control intern de l'activitat economicofinancera de les entitats locals i els seus ens dependents: concepte. Classes de control. Facultats del personal controlador. La funció interventora: caràcter necessari i reservat. Característiques. Àmbits subjectiu i objectiu.   
43. Modalitats de control intern: supòsits de no-subjecció, fiscalització prèvia limitada, fiscalització posterior i per mostratge, substitució de la fiscalització dels ingressos per la inherent presa de raó en comptabilitat, funcions d'informe com contingut de la funció de control i fiscalització de la gestió economicofinancera i pressupostària. Especial referència als inconvenients: Concepte. Efectes. Resolució de l'Inconvenient per l'alcalde o el ple.  
44. Els controls financers, d'eficàcia i d'eficiència: àmbit subjectiu, àmbit objectiu, procediments i informes. L'auditoria com a forma d'exercici del control financer.  
45.La fiscalització de les entitats locals pel Tribunal de Comptes i els òrgans de control extern de les comunitats autònomes: La funció fiscalitzadora i la funció jurisdiccional. Les relacions del Tribunal de Comptes i els òrgans de control extern de les comunitats autònomes.  
Albal, 10 de desembre de 2010.- L'alcalde president de la corporació: Ramón Marí Vila.